|  |  |  |
| --- | --- | --- |
| Маладзечанскі раённывыканаўчы камітэтУПРАЎЛЕННЕ ПА АДУКАЦЫІ |  | Молодечненский районный исполнительный комитетУПРАВЛЕНИЕ ПО ОБРАЗОВАНИЮ |
| ЗАГАД29.08.2022 № 395г. Маладзечна |  | ПРИКАЗг. Молодечно |

Аб удзеле ў абласным конкурсе

на лепшую сувенірную работу

сярод педагагічных работнікаў

Згодна з загадам галоўнага ўпраўлення па адукацыі Мінскага аблвыканкама ад 19.08.2022 № 389 «Аб правядзенні абласнога конкурсу на лепшую сувенірную работу сярод педагагічных работнікаў» з мэтай далейшага развіцця выяўленчага мастацтва і дэкаратыўна-прыкладной творчасці, павышэння ўзроўню майстэрства педагогаў названага накірунку ўстаноў дашкольнай, агульнай сярэдняй адукацыі, дадатковай адукацыі дзяцей і моладзі, распаўсюджвання лепшага вопыту работы ў галіне выяўленчага мастацтва і дэкаратыўна-прыкладной творчасці

ЗАГАДВАЮ:

1. Дзяржаўнай установе дадатковай адукацыі “Маладзечанскі цэнтр творчасці дзяцей і моладзі “Маладзiк” (Усцюшэнка Н.П.) арганiзаваць і правесці з 30 жніўня па 17 кастрычніка 2022 года раённы этап абласнога конкурсу на лепшую сувенірную работу сярод педагагічных работнікаў дашкольнай, агульнай сярэдняй, дадатковай адукацыі дзяцей і моладзі, стварыць неабходныя ўмовы для захавання экспанатаў.

2. Кiраўнiкам дзяржаўных устаноў адукацыі забяспечыць удзел педагогаў у абласным конкурсе на лепшую сувенірную работу, якасную падрыхтоўку конкурсных работ i iх своечасовую дастаўку.

3. Конкурсныя работы даставiць да 17 кастрычніка 2022 года ў Дзяржаўнаю ўстанову дадатковай адукацыі “Маладзечанскi цэнтр творчасцi дзяцей i моладзi “Маладзiк” па адрасе: г. Маладзечна, вул. Машэрава, 3 (каб. № 9, Савіцкая А.У.).

Начальнік упраўлення *Подпись*  І.Ф. Драпеза

Савіцкая 58 05 13

Ананьева 77 40 31

ЗАЦВЕРДЖАНА Загад начальніка ўпраўлення па адукацыі Маладзечанскага райвыканкама ад 29.08.2022 № 395

**ПАРАДАК ПРАВЯДЗЕННЯ**

раённага этапу абласнога конкурсу на лепшую сувенірную работу

сярод педагагічных работнікаў устаноў дашкольнай, агульнай сярэдняй, дадатковай адукацыі дзяцей і моладзі

1. Агульныя палажэнні

1.1. Раённы этап конкурсу на лепшую сувенірную работу (далей – конкурс) праводзіцца з мэтай развіцця выяўленчага мастацтва і дэкаратыўна-прыкладной творчасці ва ўстановах адукацыі Мінскай вобласці.

1.2. Асноўнымі задачамі конкурсу з’яўляюцца:

 развіццё выяўленчага мастацтва і дэкаратыўна-прыкладной творчасці ва ўстановах адукацыі Мінскай вобласці;

 садзейнічанне росту і прафесіяналізму творчых калектываў;

 падвядзенне вынікаў работы і распаўсюджванне лепшага вопыту педагогаў, якія працуюць у галіне выяўленчага мастацтва і дэкаратыўна-прыкладной творчасці, павышэнне якасці выкладання.

 1.3. Арганізатарам раённага этапу конкурсу з’яўляюцца ўпраўленне па адукацыі Маладзечанскага райвыканкама, Дзяржаўная ўстанова дадатковай адукацыi “Маладзечанскi цэнтр творчасцi дзяцей i моладзi “Маладзiк”.

 1.4. Для падвядзення вынікаў конкурсу фарміруецца склад журы, якi арганізуе ацэньванне работ удзельнікаў конкурсу.

 2. Патрабаванні да ўдзельнікаў конкурсу

2.1. На конкурс прымаюцца як індывідуальныя, так і калектыўныя работы.

2.2. Работы выконваюцца ў наступных намінацыях:

наборы віншавальных паштовак (ад 3-х адзінак, тэматыка: “Новы год”, “Дзень жанчын”, “Дзень абаронцаў Айчыны”, “З юбілеем” і г.д.);

жывапіс, графіка (карціны памерам не меней А3);

роспіс па тканіне, шкле, бацік;

работы з саломкі (аплікацыя, інкрустацыя, саломапляценне);

кераміка;

ткацтва (дываны, сурвэткі, абрусы, пано);

лялькі ў нацыянальных строях, інтэр’ерныя лялькі;

работы са скуры, ільну;

мастацкая вышыўка, пляценне карункаў і іншыя.

2.3. На кожнай рабоце (акрамя віншавальных паштовак) павінна быць этыкетка, якая падпісваецца на беларускай мове і замацоўваецца на адваротным баку работы ў правым ніжнім вугле. Памер этыкеткі –5х10 см. На этыкетцы павінны быць наступныя звесткі: назва работы; прозвішча, імя, імя па бацьку аўтара; назва ўстановы адукацыі.

2.4. Творчыя работы аўтарам не вяртаюцца. На працягу года яны ўдзельнічаюць у абласных і рэспубліканскіх мерапрыемствах і складаюць абласны сувенірны фонд.

2.5. Кожная работа павінна мець адпаведнае афармленне, на плоскіх работах абавязкова звяртаецца ўвага на адваротны бок.

2.6. Тэматыка работ неабмяжаваная, але неабходна ўлічваць, што сувенірныя работы прызначаюцца для ўручэння ганаровым гасцям на ўрачыстых мерапрыемствах, выкарыстоўваюцца ў якасці сувеніраў у замежных працоўных паездках і паказваюць лепшае ў накірунку выяўленчага мастацтва і дэкаратыўна-прыкладной творчасці Мінскай вобласці.

2.7. Заяўкі на ўдзел у конкурсе запаўняюцца згодна з Дадаткам. Электронны варыянт заяўкi даслаць на электронную пошту Дзяржаўнай установы дадатковай адукацыі “Маладзiк” maladzik@uomrik.gov.by (для Савіцкай А.У.).

3. Умовы правядзення конкурсу

3.1. **У перыяд з 30 жніўня па 17 кастрычніка 2022 года праводзіцца раённы этап конкурсу сярод педагогаў усіх кваліфікацыйных катэгорый.**

 3.2. Падвядзенне вынікаў раённага этапу конкурсу на лепшую сувенірную работу ажыццяўляецца журы. Журы конкурсу ацэньвае прадстаўленыя работы па наступных крытэрыях:

 захаванне беларускіх народных рамёстваў;

 выкарыстанне новых матэрыялаў і тэхналогій у творчых работах;

 дызайн (арыгінальнасць сюжэту, кампазіцыйнае, каляровае рашэнні);

 спалучэнне прыёмаў традыцыйнага і сучаснага мастацтва;

творчая індывідуальнасць, глыбіня мастацкай ідэі;

узровень выканаўчага майстэрства.

 3.4. Колькасць пераможцаў у кожнай намінацыі вызначаецца рашэннем журы.

Дадатак

Заяўка на ўдзел у раённым конкурсе на лепшую сувенірную работу

сярод педагагічных работнікаў устаноў дашкольнай, агульнай сярэдняй адукацыі, дадатковай адукацыі дзяцей і моладзі

|  |  |  |  |  |  |
| --- | --- | --- | --- | --- | --- |
| № п/п | Прозвішча, імя, імя па бацьку педагога (без скарачэння) | Аб’яднанне па інтарэсах | Назва ўстановы адукацыі | Назва работы | Намінацыя |
|  |  |  |  |  |  |

Фота работы